AlexejDobrolubov/national_council_slovak_2010 huggingface dataset:
35. schôdza NR SR - 1.deň - B. popoludní
Dátum: 2025-05-27
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

59. Ďakujem, kolegovia, nemyslela som si, že vyvolám až takú emotívnu debatu, ale chcela by som sa vrátiť trošku k tomu. Aj pán Szalay spomínal, že mu chýba správa o manažmente pandémie. No tá by sa určite hodila, len nie len teda v ORM na vakcínach, ale hlavne o tom, čo sa dialo a ako sa poučiť z krízového vývoja a zabezpečiť to najbližšie lepšie. Lebo ja dám taký úplne jednoduchý príklad, čo sa dialo v Prešove počas pandémie teda, keď boli nasadení všetci. Napríklad počas celoplošnej mimoriadnej situácie všetci boli na mieste, na jednom mieste bez možnosti striedania. Policajti dostali pizzu, hasiči bagety, ďalší dostal občerstvenie od mesta, lebo napríklad na zdravotníkov sa zabudlo. Čiže každý mal iné podmienky, iné postupy. Po akcii štát preplácal náklady. Stravné preplatil aj tomu, kto dostal pizzu, ale tomu, kto dostal bagetu, tak ho neuznali, to stravné, lebo však dostal bagetu. Boli v rovnakej službe. Ak nedokážeme nastaviť jednotné pravidlá ani pri takejto banalite, ako je občerstvenie a jeho preplácanie, ako chceme zabezpečiť sľúbené lepšie prepojenie civilnej a vojenskej bezpečnosti? Ja mám, viete, pán Pročko hovoril o marketingovom ťahu. Ja by som to nenazvala marketingovým ťahom, ale rovno nejakým ďalším kšeftom tejto vlády. Pretože bude treba nové uniformy, nové šiltovky, nové topánky, nové zbrane, nové autá, ktoré budú označené že žandári . Čiže zasa budeme nakupovať. A potom si to možno ešte započítame do toho, že sme dali 2 % na NATO, že, pán minister?
33. schôdza NR SR - 15.deň - B. popoludní
Dátum: 2025-04-16
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

100. Ďakujem. Pán poslanec Čaučík, chcem sa poďakovať za to, že si upozornil práve na veci, na ktoré upozornil aj verejný ochranca práv, boli už tu citované ďalšie organizácie. Ja pripomeniem aj mail, ktorý som dostala ja, predpokladám, že aj ďalších 149 poslancov tohto parlamentu, od Asociácie hospicovej a paliatívnej starostlivosti, ktorí tiež upozorňujú na zvýšenú byrokraciu, na problém s darcami, tak ako si to spomínal, pán poslanec, a veľmi sa čudujem, prečo práve toto v čase konsolidácie a v čase, keď máme mnohé iné vážne problémy, riešime a venujeme tomu hodiny a hodiny času ešte aj vo Veľkom týždni, kedy sme sa mali duchovne pripravovať na sviatky a byť so svojimi rodinami. A prekvapuje ma najmä to, že tuná za predkladateľov narátala som šesť poslancov vrátane predsedu parlamentu, taký je záujem z ich strany a rozmýšľala som aj prečo. A vychádza mi, asi preto, že sú to väčšinou slušní ľudia, preto aj pozerajú do mobilu alebo sa rozprávajú a nesnažia sa dávať pozor, pretože im samým je proti srsti, že za to musia hlasovať, ale nemajú, žiaľ, inú možnosť, pretože demokracia sa v stranách vládnej koalície veľmi nenosí, dostali pokyn a tak to musia urobiť. A ja som si dávala aj otázku, že prečo tento pokyn dostali, a myslím, že včera to niektorí z nich v rozprave tak náhodou spomenul, že z 2 % daní 115 mil. ide tretiemu sektoru, tak ho potrebujú zredukovať, lebo tie peniaze chýbajú pri konsolidácii. To mi dáva zmysel, že asi toto môže byť ten skrytý dôvod, ale naozaj si myslím, ak si chceme zachovať tvár, prosím vás, nehlasujme za to, zrušme to, ak chceme niečo zmeniť, ak chceme nájsť tie netransparentné mimovládky, tak ich nájdime a pomenujme, ale kvôli jednej, dvom, trom nelikvidujme tuná tisícky fungujúcich mimovládnych organizácií, ktoré naozaj vo veľkom suplujú činnosť tohto štátu. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

42. Ďakujem. Ja tiež chcem oceniť pani Kosovú, že presne pomenovala problémy, ktoré sú a ktorým čelí rómska minorita, ale aj vzhľadom k tomu, že tento parlament prijal odškodnenie pre ľudí, ktorí vedome porušovali pokyny, tak si myslím, že zrovna tak je teda potrebné prijať toto uznesenie a ďakujem, že, pani Kosová, ste s ním prišli.
35. schôdza NR SR - 2.deň - B. popoludní
Dátum: 2025-05-28
Poslanec: Vaľová, Jana (SMER - SD)
Druh vystúpenia: Vystúpenie v rozprave

22. Ďakujem veľmi pekne. Pán podpredseda, vážený pán minister, poslankyne, poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave, o zmene doplnení zákona č. 125/2006 Z. z. o inšpekcii práce a o zmene a doplnení zákona 82/2005 Z. z. o nelegálnej práci, nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa mení a dopĺňa zákon č. 143/1998 Z. z. o civilnom letectve a letecký zákon a o zmene a doplnení niektorých zákonov v znení neskorších predpisov, tlač 737a. Národná rada Slovenskej republiky uznesením č. 865 z 3. apríla 2025 pridelila predmetný návrh zákona na prerokovanie: ústavnoprávnemu výboru, výboru pre zdravotníctvo, výboru pre hospodárske záležitosti a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač č. 737, prerokovali a doporučili Národnej rade Slovenskej republiky schváliť všetky určené výbory. Uznesením Výborov Národnej rady Slovenskej republiky pod bodom III. tejto spoločnej správy vyplýva 18 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 18 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 115 z 27. mája 2025. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady Slovenskej republiky. Zároveň určil náhradníkov za spravodajcu. Pán predseda, pán podpredseda, prosím vás, otvorte rozpravu.
35. schôdza NR SR - 1.deň - B. popoludní
Dátum: 2025-05-27
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

169. Ďakujem, veľmi pekne, pán minister. No ja poznám jedno také poľské porekadlo, to mi povedal jeden poľský starosta, keď si použil, čo sa týka SaS, že na jednej strane to majú vo volebnom programe a na druhej strane, keďže sú v opozícii a musia byť proti, tak zaprú aj oči medzi nosom, ale poliaci majú také krajšie, že uhol videnia je z pohľadu sedenia . Takže myslím si, že na mnohých v opozícii to platí, lebo ja som už dlhé roky poslankyňa a to, čo presadzovali, keď podobné veci alebo také isté veci alebo niečo presadzujeme my, tak potom oni to zaprú. A čo sa týka Progresívneho Slovenska, tak už ani nehovorím o tej citácii tej ústavy. Ja len sa ich chcem opýtať možno, pán minister, alebo vlastne reagujem, čo si povedal, že akí sú to odborníci, proste oni by tu zaviedli, že tí ľudia, ktorí celý život pracujú, nech platia na tých, ktorí celý život nepracujú, ale sú spôsobilí a zdraví pracovať, ale opačne to neplatí. Čiže aká je tu sociálna rovnosť? Čiže čo vy tu chcete zaviesť? Ja neviem, potom keď vy by ste boli pri vláde a všetkým budeme platiť, ktorí nepracujú, tak jednoducho neviem, kto bude pracovať a kto bude na tých ľudí môcť, aby dostávali tie dávky? Takže ja sa zase vrátim k tomu pozitívnemu zákonu. Presne, treba oddeliť, k pozitívam, treba oddeliť tých, ktorí naozaj pracovať nemôžu objektívne a myslím si, že sa to aj stáva, lebo úrady práce majú aj posudkovú činnosť, čiže vedia aj zdravotne posúdiť človeka, či je schopný pracovať, alebo nie je schopný pracovať. A tí, ktorí sú schopní pracovať, nech nepracujú načierno, nech niektorí, povedzme si na rovinu, chodia aj na drahých autách a, lebo jednoducho majú také fušky a je im výhodné, že nemusia odvádzať do štátu zdravotné odvody, sociálne odvody a podobne, ale tieto povinnosti za nich plní štát. Takže myslím si, že konečne už tomuto predíďme a naozaj dajme nejakú sociálnu rovnosť a neberme to ako reštrikciu... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2025-05-27
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

153. Ďakujem. Pani kolegyňa, keď vás počúva laik, ako tak čítate paragrafy, tak si myslí, že naozaj je to, je to také múdre a odborné, ale ja keď vás počúvam, vy ste povedali, že my sme populisti, no vy ste kráľovná populizmu. Toľko, takáto znôška zlátanín, čo ste dneska porozprávali, to je niečo, niečo neskutočné. Už len vaše otázky na začiatku, že kto bude kontrolovať, kto bude monitorovať, kto bude riešiť a odoberať dávky, kto to bude posudzovať? Pani kolegyňa, kto to dnes robí? Vy nežijete v Slovenskej republike? No robia to úrady práce a tie úrady práce to robia, robili a budú robiť. A robia to desiatky, dvadsiatky rokov a stále to robia. Takže jednoducho sú tam odborní pracovníci, ktorí to robiť vedia. Ďalšiu otázku, ktorú ste dali, lebo vy miešate aktivačné služby so zamestnaním, proste vám je to jedno ako, že kto dá pomôcky ľuďom ako, keď budú mať aktivačné služby? No kto im dá pomôcky? Zase choďte na ten úrad práce a sa spýtajte, veď to sú mestá a obce a tí, ktorí môžu vykonávať aktivačné služby. Potom tu rozprávate o Ústavnom súde, o § 12, tak vás naňho upozorním, ale najprv vám poviem, že to, čo čítate, nemáte pravdu, lebo Ústavný súd už rozhodol, že ľudia môžu vykonávať aktivačné práce. Čiže klamete. Pretože Ústavný súd už rozhodol. A to, čo sú vaše domnienky, čo sa tam píše v ústave, to je pekné. Bod 12 hovorí, že všetci ľudia sú si rovní. Pani kolegyňa, prečo sústavne tuná vyťahujete Rómov a robíte ich nadľudí. My keď robíme zákony, robíme aj pre Rómov, aj pre ľudí... pre všetkých rovnako robíme tieto zákony, či nie? Či máme tu ľudí, podľudí, nadľudí? Ja si to nemyslím, lebo na každého platí zákon rovnako. A hovoríte o pracovných návykoch, že nebudú mať. Vážená pani kolegyňa, viete, aké je dôležité, už len kontrolujeme či, a teraz ja spomeniem tých Rómov, či rómske deti chodia do školy, že majú návyky, že sa učia a podobne, a nielen rómske, ale aj iné deti možno, hej, čo, ktorí sú v chudobe a podobne. A práca, pred chvíľou som povedala, je to socializácia, sú to návyky a je to veľmi potrebné, verte mi... (Prerušenie vystúpenia časomerom.)
35. schôdza NR SR - 1.deň - B. popoludní
Dátum: 2025-05-27
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

145. Ďakujem veľmi pekne. Pán kolega Ledecký, no nebudem s vami súhlasiť v mnohých ohľadoch, čo ste povedali v svojej rozprave. Jednou z vecí je, že ste povedali... Môžeš odísť? (Rečníčka oslovila poslanca, ktorý ju vyrušuje v jej vystúpení.) Jednou z vecí je, že ste povedali, že ľudia, ktorí nastúpia na aktivačné služby, nebudú mať pracovné návyky, že iba hrabú lístie a podobne. Pán Ledecký, musíte vedieť ako dlhodobý starosta, že pracovný návyk je aj to, že ráno vstanete, idete do nejakej práce, aj psychicky, že ste niekomu užitočný a že vôbec máte socializáciu medzi občanmi a medzi ľuďmi. Neboli ste minule na výbore, keď sme sa o tom bavili, bol tam aj pán ombudsman alebo ombudsmani a povedali, aké sú teraz psychické poruchy ľudí a podobne, ktorí vlastne nie sú socializovaní, nemajú kam ísť a podobne. Čiže podľa mňa je to veľmi dôležité. Potom ste povedali, že iný starosta povedal, že zriadi osobitného príjemcu. No zriadiť osobitného príjemcu zase nie je také jednoduché, pretože im musíte vyplácať celkové dávky, nielenže budete poberať alebo že im budete odoberať z dávky, ktorú si odpracujú, čiže musíte mať súhlasy inštitúcií, ktoré vám dovolia zriadiť osobitného príjemcu. A rozprávate o tom, že sú, ktorí chcú pracovať a ktorí nechcú, konečne oddeľme ľudí, ktorí nechcú pracovať a ktorí naozaj subjektívne nemôžu pracovať. Napríklad ja som teraz v meste Humenné upozornila, bola stavba, dala som na Facebook, že ako tam chodia ľudia bez heliem, bez, proste bez ochranných pomôcok a viete čo, dostala som maily a telefonáty, že to mám dať dole, lebo všetci tí ľudia pracujú načierno. Čiže kopu robotníkov pracovalo na tejto stavbe načierno, samozrejme sa s tým určitým spôsobom vysporiadam, ale nehovorte, že dneska to takto ešte nie je a že naozaj nemusíme v tomto urobiť poriadok, kde naučiť ľudí návyky a oddeliť ľudí, ktorí chcú pracovať a nechcú, aby naozaj nastal nejaký sociálny, sociálna spravodlivosť.
33. schôdza NR SR - 14.deň - A. dopoludnia
Dátum: 2025-04-15
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

75. Ďakujem veľmi pekne. Pán Šipoš, keď ste ma spomínal v nejakom príbehu spred niekoľko rokov, tak ja vám chcem niečo povedať. Klamať je jednoduché, ale ostanete osamelý podľa Victora O. Schwaba. Viete, prečo vy ste v OĽANO osamelí a nikto vaše zákony neschvaľuje? Pred chvíľou sme schválili opozičný zákon, pretože sústavne a patologicky klamete. A ja vás hneď usvedčím z klamstva, pán Šipoš. Keď sa táto udalosť stala, ktorú spomínate, bola úplne iná. Viete, čo ste povedal novinárom? Viete, čo ste povedal? Je to napísané, ja to mám, že vy o ničom neviete a nič také sa nestalo. Pán Šipoš, oni sa vás pýtali. Pán Pročko si vymyslel kauzu, bežal do novín a tvrdil, že bol prítomný na klube. Pán Pročko tam nikdy nebol prítomný, ani pán Matovič tam nebol prítomný. A keď chcete vedieť, ako to bolo, ja som to nikdy nechcela spomenúť, tak to poviem. Pán Matovič, na vašom klube bol predvianočný večierok. Nalievalo sa červené víno (reakcia z pléna), áno, áno, aj vám poviem kto. My sme šli dookola, pán Pollák, ale ja by som to nikdy nepovedala, pán Pollák nám nalial víno, nebolo to v pracovnej dobe. Ak máte problém s tým, že po pracovnej dobe o deviatej večer niekto naleje pohár vína, dokonca pán Pollák nám daroval knihy aj s venova... ja to mám, tie knihy, akože Rómska kuchárka. Bolo to predvianočné obdobie, my sme si tie knihy zobrali a všetko bolo v poriadku. Takže ja vám niečo poviem. A pán Pročko bežal do novín, presvedčil jedného novinárika a nakoniec všetky médiá tieto, tieto články stiahli. Viete, pán Šipoš, nechápem, ako tak môžete klamať, ale je to jedno. Viete, ja vám niečo poviem. Ak dáte do zákona, že budú také testy, ktoré odhalia psychotropné látky, ktoré odhalia neurologické lieky, ktoré tu bežne niektorí možno poslanci používajú, ja za to zahlasujem. Lebo viete, keď si dáte večer po pracovnej dobe pohár vína, ráno prídete do parlamentu a môžete normálne vykonávať mandát. Ale ak dlhodobo beriete neurotiká a psychotronické látky, tak ten mandát vykonávať nemôžete. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

64. Ďakujem veľmi pekne. Ja neviem, či dobre počujem, čo sa tu rozpráva v tejto sále, ale to sú normálne ako niektoré veci. Vážená pani kolegyňa, vy ste si prečítala zákon, ktorý sme schválili o odškodnení fyzickým osobám? Je tam napísané, že Rómovia to nebudú? Veď vy tu robíte normálne etnické rozdiely. My sme jeden zákon schválili, kde je odškodnenie fyzických osôb, ktorí boli, ako sme hovorili, na hraniciach, v karanténe a tak ďalej, a tak ďalej, a tak ďalej. A vy tu rozprávate, že treba odškodniť Rómov. My sme tam napísali, že Rómov neodškodníme? Vy tu normálne robíte etnické rozdiely medzi ľuďmi. Ako úplne scestné. A ďalšia vec, chcete, aby my sme sa ospravedlnili, čo sa stalo za vlády, kde bol váš poslanec Valášek a za to hlasoval, PS, kde bola Sme rodina, SaS, OĽANO, my sme tu bojovali proti tým všetkým opatreniam, my sme tu boli šikanovaní, nás nepúšťali do Národnej rady, aby sme nemohli vykonávať mandát a my sa teraz máme niekomu ospravedlňovať za to, čo vy ste napáchali. Alebo čo napáchali naši už teraz v opozícii koaliční partneri a váš pán Valášek za to hlasoval. Však on hlasoval za všetky tie veci, pozrite sa. Takže sa im ospravedlňte vy a nerozprávajte o tom, že my sme prijali nejaký diskriminačný zákon, ktorý sme nikdy neprijali a my sme nikdy Rómov nevylúčili z toho, že ich chceme odškodniť. Ale vy tu normálne robíte etnické rozdelenie obyvateľstva, naháňate si body, čo sa týka zrejme rómskej populácie, pretože zrejme OĽANO tam najviac dominuje teraz a rozprávate tu o niečom, čo my sme v zákone absolútne, ktorý sme predtým prijali, nevylúčili. My sme tam dali, že fyzické osoby budú odškodnené. Je tam napísané, že Rómov neodškodníme? Ja neviem, či vy nechápete pojem fyzické osoby. A ešte raz vám hovorím, nikoho tu nenazývajte, že proste niekoho diskriminuje atď., pretože vy sa tu snažíte robiť pozitívnu diskrimináciu a ešte raz, budem veľmi rada ak aj kolegyňa, ktorá predkladá zákon povie, čo pre Rómov urobila. vymazať
33. schôdza NR SR - 12.deň - A. dopoludnia
Dátum: 2025-04-11
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

54. Ďakujem veľmi pekne všetkým. Pani Kosová, ja som tu nechcela robiť prierez, čo som urobila pre Rómov, vy ste doteraz neodpovedali na moju otázku, čo vy ste urobila pre Rómov? Ja som vám odpovedala, lebo ste sa ma na to pýtali a keďže ste sa na to pýtali, tak som na to odpovedala. A spýtam sa jedno, keď Rómovia boli v karanténe, nedostávali zadarmo jedlo, cigarety a podobne? Ja si to pamätám, ja si to pamätám, prosím vás pekne, nerozprávajte, ja si to pamätám. Pýtam sa, či ľudia na hraniciach dostávali, ktorí boli pracujúci, zadarmo stravu, jedlo a tak ďalej? Tak doneste tuná, treba urobiť prípad za prípadom, lebo zase bude niekto pozitívne diskriminovaný a hovoríte, že treba odškodniť všetkých ľudí. No tak, ak treba odškodniť všetkých ľudí, tak ich odškodnime všetkých rovnako. A keď sme prijali zákon, nekričte po mne, pani Kosová, ja som po vás nekričala a keďže sme prijali zákon, že budeme odškodňovať ľudí, ktorí vlastne v tej pandémii mali, boli diskriminovaní, mali problém, tak tam spadajú aj Rómovia. Prečo by to mala byť zvláštna kategória, povedzte mi, v zákone? Prečo by to mala byť zvláštna kategória? A ja si pamätám, že im dávali zadarmo cigarety, jedlo, chlieb a všetky základné potraviny, takže keď ich opáskovali, tak si skúste dozadu pozrieť záznamy a jednoducho buďme už v tejto spoločnosti, majme na každého rovnaký meter, aj na toho a vôbec tu nejde o farbu pleti, ja vôbec nie som diskriminačná, ja som, keď som podnikala, som zamestnávala dve Rómky, povedzte mi, čo ste vy robili pre Rómov? Ja som dve Rómky zamestnávala v priamom pracovnom pomere. Takže nerozprávajte o mojej nejakej diskriminácii, pretože, pretože, pretože je to nezmysel. A najlepšie sa smeje, samozrejme, keď už neviete, čo robiť, tak sa smejete, hej? Lebo jednoducho vám niekto povie, aká je pravda a myslím si, že to, čo rozprávam, si myslí aj väčšina Slovákov a Sloveniek, aby ste o tom vedeli. Ďakujem.
33. schôdza NR SR - 12.deň - A. dopoludnia
Dátum: 2025-04-11
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

38. Ďakujem veľmi pekne, pani kolegyňa. Najprv vám poviem k tým pandemickým opatreniam a potom vám poviem z praxe, lebo som bola primátorka, mala som rómsku osadu, tak to, čo rozprávate, to sú také všeobecné veci a zrejme ste, neviem, ako dlho ste s Rómami pracovali, alebo ako ste sa s nimi stretávali. Ale teraz vám poviem niečo o karanténe. Ja som za, aby boli títo ľudia odškodnení. Pamätáte si na hraniciach, keď zatvárali zdravotné sestry, zatvárali pracovníkov do povinnej karantény, nepustili ich, nemohli tel... oni sa nemohli dovolať domov. Ja si to všetko pamätám, ja som tu bola. Dva týždne vypisovali nám, poslancom, boli pozatváraní, museli si kupovať stravu, ktorú tam dovážali, takú ani nechceli jesť. Tak mi nerozprávajte a títo ľudia nemohli chodiť do práce, vykonávať prácu pre svoje rodiny a vykonávať činnosť, lebo ako zdravotní pracovníci mohli. A už nebudem hovoriť o nerovnakom zaobchádzaní, keď nás tu všetkých kontrolovali na covid a hore priviezli poslancov, dali ich za silonovú plachtu dvoch s covidom a tuná hlasovali. Prosím vás pekne, nerozprávajte mi o tejto dobe, aj ja som za to, aby títo ľudia boli odškodnení, pretože to bol chaos. A teraz sa vrátim k Rómom. Hovoríte, že Rómovia majú mať dostupnú vodu a podobne. Ja som bola primátorka. Viete koľko, postavila som centrum spoločenské pre Rómov, postavila som modlitebné, atď. Viete čo? Nikto ich nechcel k vode pripojiť, žiadna vodárenská spoločnosť. A viete prečo? Lebo nikto z tých Rómov nič neplatil. Tak poďme najprv, aby tí Rómovia boli zamestnaní, poďme s nimi robiť terénnu prácu a nie im dávať všetko zadarmo a potom povedať, že oni sú diskriminovaní. Oni nie sú diskriminovaní. Ak sú, tak sú pozitívne diskriminovaní. A to vám poviem, ježiš, neježiš, môžte si rozprávať. Poďte do osady a poďte sa pozrieť, kto platí vodu. Ja ako primátorka som dala štyrikrát žiadosť, aby ich pripojili. Nikto ich nepripojil, lebo nikto v tej osade vodu neplatí. Čiže kto za nich bude platiť, zase štát? Občania? Ľudia? Poďme pracovať, urobme sociálne podniky alebo nejaké veci... (Prerušenie vystúpenia časomerom.)
33. schôdza NR SR - 6.deň - B. popoludní
Dátum: 2025-04-02
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

103. Ďakujem veľmi pekne. Alojz, ja, ty si tu nebol v predošlom zastupiteľstve, v parlamente teda, ja som tu bola a som rada, že rozprávaš jednu vec, že rešpektujme autority. Naozaj ich rešpektujte, Alojz, v prvom rade vy, opozícia, nerobte chaos, nevytĺkajte z toho politický kapitál, pretože ja si myslím, že naozaj tie opatrenia, ktoré sa prijímajú, každý chce, aby sa čím skôr to zastavilo, určite to chce, určite vládna koalícia aj vláda. A keď hovoríme o tých opatreniach, tak my sme nevedeli kedysi, keď bol covid, Alojz, ja som tu bola, aké autority máme rešpektovať. Pretože vieš, čo sa dialo, vieš asi, nie? Bolo celoplošné testovanie. Keď nám povedali, že máme byť doma, tak zrazu vyhnali ľudí, ktorí čakali 4-, 5 hodín medzi sebou a šírila sa nákaza. My to nerobíme, aby sme robili to, že by sa ľudia premávali a šírili nákazu. A ďalšia vec, ktorú chcem povedať, ja si pamätám, keď bol covid, nás tu všetkých testovali a nepustili nás do sály, autority nás nepustili vtedajšej vlády a vieš, čo sa stalo o týždeň? O týždeň tu priviedli na balkón a dole ľudí s covidom, dali na nich igelit, a tí mohli medzi nami všetkými byť bez rúška, bez všetkého a tuná hlasovali. Prosím ťa, rozlišujte, čo je chaos a rozlišujte, ako manažuje táto vláda. Môže sa stať, že je to 24 hodín nejaké opozdenie, alebo čo a každý prijíma, ako môže. Všetci vieme, môžte rozprávať, že je konšpirácia, je to potvrdené, že aj covid unikol z laboratória, nikto už nehovorí, ako sa preniesol, ako tu prišiel. Zrazu unikol a bolo. Tak my tiež nevieme, akými spôsobmi, možno aj dronom, nevieme kto, čo má za lubom, kto, čo rozmýšľa a kto ako chce škodiť tejto republike. Ale verím, že nikto nechce a verím, ako si povedal, rešpektujme autority a chcime zachovať poľnohospodárstvo, to je pre nás najdôležitejšie. Ďakujem.